Bæretøy

Bæretøy er en innretning som benyttes for å bære et barn. Ofte benyttes begrepet om innretninger som lar barnet være tett inntil bæreren, og i en ergonomisk gunstig posisjon.


== Vanlig bæretøy i Norge ==
Det finnes en rekke forskjellige typer bæretøy. Felles for dem er at barnet ved riktig bruk får en stilling som er lite belastende, med knærne minst like høyt som baken. De fleste typer kan benyttes både på bærerens mage, hofte og rygg.
I Norge er de vanligste typene:


=== Elastisk sjal ===
Det finnes både hel- og halvelastiske sjal.


==== Hel-elastiske sjal ====
Kan brukes fra premature til 6-12 mnd (når barnet er så stort at bæreren ikke orker mer). Anbefales vanligvis for barnets første måneder.
Hel-elastiske sjal er vanligvis komfortable å bruke for bæreren inntil barnet blir ca. 7–8 kg. Man kan fortsette å benytte det også når barnet er tyngre, men andre bæretøy vil da vanligvis gi bedre støtte og bærekomfort. Er vanligvis 5-5,5 m lange
Fordeler

Veldig myke og omsluttende
Relativt enkle å få til å knyte
Kan tas på én gang – deretter kan barnet tas ut og inn uten at man behøver å knyte sjalet opp eller på igjen (pop-in, pop-out)
Lett å forflytte barnet til liggende ammestillingUlemper

Begrenset brukstid (best de 6-8 første mnd)
Ikke gode til ryggbæring
Noen typer er relativt varme


==== Halvelastiske sjal ====
Kan brukes fra nyfødt til 1-2 år. Halvelastiske sjal deler en del egenskaper både med de elastiske og de vevde sjalene.
Fordeler 

Kan benyttes lenger enn helelastiske sjal
Kan brukes på ryggen
Svalere på grunn av tynt stoff (BB Stretch) eller hamp (Mam Eco)Ulemper

Kan ikke benytte seg av pop-in pop-out like lett som i et elastisk sjal
Får ikke barnet i liggende ammeposisjon like lett


=== Vevd sjal ===
Kan brukes fra nyfødt til barnet er 4-5 år.
Det finnes en rekke forskjellige merker, særlig av diagonalvevde. De varierer i vevning, stofftykkelse, farger, mønstre og annet. Også andre typer solide sjal finnes, som f.eks. gas-stoff (Bali Baby Breeze). Vevde sjal er stødigere enn elastiske, men kan være litt vanskeligere enn et elastisk sjal å få godt knyttet uten presspunkter. Er ca. 2,5–6 m lange.
Fordeler 

Veldig versatile. Det finnes veldig mange måter å knyte barnet opp på
Stødige. Kan benyttes også til ganske store barn
Gir veldig god bærekonfort hvis man får det skikkelig til
Det bæretøyet som best kan tilpasses barn i alle størrelserUlemper 

Krever gjerne litt trening for å få ordentlig godt til
Kan være vanskelig å justere på hvis barnet sovner
Ofte vanskelig å flytte rundt på barnet uten å knytte opp sjalet


=== Ringslynge ===

Kan brukes fra nyfødt til 2-3 år. Ringslynger bæres på den ene skulderen og består av et stykke stoff der to ringer er festet i den ene enden, dvs. skulderen, og den andre enden træs inn i disse ringene. Ringslynger finnes i en rekke forskjellige stoffer og med forskjellige skuldre
Fordeler

Rask å ta på
Veldig god å amme i
Kan ofte benyttes som pen-tilbehørUlemper

Krever god kunnskap for å få til skikkelig – på tross av at det ser veldig enkelt ut
Belaster kun en skulder
Ringene kan lett være litt i veien, særlig hvis man ønsker å benytte vuggestilling


=== Lommeslynge ===
Fra nyfødt til 2-3 år. Lommeslynger er ett stoffstykke som er sydd sammen i endene, så det danner en sirkel. Det bæres på samme måte som en lommeslynge over den ene skulderen. En enkel form for lommeslynge er å klippe en T-skjorte over på tvers. Den nederste delen former da en slags primitiv form for lommeslynge
Fordeler

Kan tas på veldig raskt
Tar lite plass i vesken
Lett å slenge rundt barnets kropp når det alt spiser og man må bevege segUlemper 

Må ha helt riktig størrelse for god passform
Belaster kun en skulder
Tillater kun vuggestilling for nyfødte


=== Meh Dai ===
Kan brukes fra nyfødt til 3-4 år. Meh Dai består av et panel med midjestropper nede og lange skulderstropper oppe. Skulderstroppene er gjerne polstret eller ganske brede. Finnes et stort utvalg av Meh Daier, med forskjellig størrelse og form på panelet, varierende stroppelengde, med og uten nakkestøtte, med og uten sovehette, i et utall stoffer, farger og mønstre. Norske Meh Daier regnes internasjonalt sett for å være blant de aller beste innen moderne Meh Daier.
Fordeler

Lett å knyte på seg med litt øvelse
Lett å variere fra rygg til mageUlemper

Mindre fleksible i forhold til barnets størrelse enn f.eks. et sjal
Lange stropper som lett faller i bakken ved påknytning


=== Formsydd sele ===

Nyfødt-3 mnd til 3-4 år. Formsydde seler kan sees på som meitaier med et «ryggsekk-design», dvs med spenner som klikkes på plass i stedet for stropper som knytes. Noen formsydde har nyfødtinnlegg, som gjør at de skal kunne benyttes fra nyfødt-perioden og deretter i flere år.
Fordeler

Ofte et nøytralt og "fabrikklaget" utseende
Minner om en ryggsekk med strammemulighetene
Ingen stroppe- eller sjalender som faller i bakkenUlemper

Kan ofte kreve en del småjustering for å passe perfekt
Kan være vanskelig å få den stramt nok inn mot kroppen


=== Bæreseler og bæremeis ===

Seler som Babybjørn og bæremeiser er de mest utbredte bæreinnretningene i Norge.  
Babybjørn har et stykk tykt stoff som skal støtte barnets kropp. Dette smalner til i bekkenområdet, slik at barnet sitter på selve bekkenområdet. Selen er laget slik for at barnet lett skal kunne sitte utovervendt også. Slike bæreseler skal kunne benyttes fra 3,5–10 kg, men mange fagfolk advarer mot å benytte dem før barnet er 4-6 uker gamle, og da helst i begrenset tid. 20 minutter av gangen er ofte anbefalt makstid i en slik bæresele.
Bæremeiser er inspirert av ryggsekker, med en solid ramme og et parti der barnet sitter i en form for stol. Bæremeiser skal ikke benyttes før barnet nærmer seg året, da det ikke gir barnet mer støtte enn en stol med rygglene og ev. fotbøyler. Bæremeiser har ofte soltak og plass til bagasje.
Disse bæreinnretningene blir ofte ikke regnet inn under bæretøy, da de ikke kan gi barnet samme støtte.


== Etnisk bæretøy ==
Kanga og Kitenge benyttes mye i Afrika sør for Sahara.
Rebozo er et kortsjal som benyttes i Mexico (særlig av urfolk).
Podaegi er et koreansk bæretøy som minner om en meitai uten midjestroppene
Hmong er et tilsvarende bæretøy benyttet i Sydøst-Asia.
Onbuhimo er et japansk bæretøy som ble mye brukt etter krigen.
Amautik er en type parka inuitt-kvinner benytter, der barnet blir båret ved hjelp av en pose og snøring (ikke i hetten) på ryggen.I tillegg benyttes nett, klær, dyreskinn osv for å bære barn. Bæring av barn inntil kroppen er særlig utbredt i de varmere strøk av verden. I kalde strøk er forskjellige former for reiving mer utbredt, og barnet ble da oftere transportert i faste innretninger, f.eks. nordamerikanske cradleboard, samiske komser eller kurver, små vugger o.l. i Europa.


== Se også ==

Barnevogn
Komse
Ryggsekk


== Eksterne lenker ==
(en) Child carrying – kategori av bilder, video eller lyd på Commons